
Nr.  245 / 22.01.2023

Raport de specialitate 
privind proiectul bugetului de venituri și cheltuieli al Comunei JEBEL 
pentru anul 2023

Bugetul local reprezintă documentul prin care sunt prevăzute şi aprobate, în fiecare an, veniturile şi cheltuielile unităţii administrativ – teritoriale COMUNA JEBEL, fiind reglementat de Legea nr. 273 / 2006 privind Finanţele publice locale şi Legea bugetului de stat pe anul 2023 nr. 368 / 2022 publicată în Monitorul Oficial 1214 / 19.12.2022.

El reprezintă expresia politicilor sociale, economice, de dezvoltare, etc. ale autorității locale prin proiectele publice propuse şi responsabilitățile stabilite ordonatorilor de credite.

Proiectul de buget al Comunei Jebel a fost întocmit în baza unor principii bugetare prevăzute de Legea finanțelor publice locale nr. 273 / 2006 și anume:

- Principiul universalităţii;

- Principiul transparenţei şi publicităţii;

- Principiul unităţii;

- Principiul unităţii monetare;

- Principiul anualităţii;

- Principiul specializării bugetare;

- Principiul echilibrului.

Creditele bugetare aprobate se utilizează pentru finanţarea administraţiei publice locale, programelor, proiectelor, activităţilor, acţiunilor, obiectivelor şi altele asemenea, potrivit scopurilor prevăzute în legi şi alte reglementări şi vor fi angajate şi folosite în strictă corelare cu gradul previzionat de încasare a veniturilor bugetare.

Pe lângă finanțarea structurilor care alcătuiesc aparatul de specialitate al primarului Comunei Jebel, din bugetul local sunt finanțate și unitățile subordonate Comunei Jebel, ai căror conducători au calitatea de ordonatori terțiari de credite și anume:

· Școala Gimnazială ”Martin Șuboni”, Jebel;
În conformitate cu prevederile legislative, Ministerul Finanţelor Publice transmite Direcţiilor Generale ale Finanţelor Publice sumele defalcate din unele venituri ale bugetului de stat şi transferurile consolidabile, aprobate prin legea bugetului de stat. Ulterior, Direcţiile Generale ale Finanţelor Publice Judeţene, precum şi Consiliile Judeţene, în condiţiile legii, repartizează pe unităţi administrativ-teritoriale, sumele defalcate din unele venituri ale bugetului de stat, precum şi transferurile consolidabile pentru bugetele locale, în vederea definitivării proiectelor bugetelor locale de către ordonatorii principali de credite. 

Pe baza veniturilor proprii şi a sumelor repartizate din bugetul de stat, ordonatorii principali de credite, definitivează proiectul bugetului local, care se publică în presa locală sau se afişează la sediul unităţii administrativ-teritoriale, ulterior fiind supus aprobării autorităţilor deliberative, de către ordonatorii principali de credite.

Nivelul veniturilor din cote defalcate din impozitul pe venit și din sume defalcate din TVA a fost repartizat și comunicat prin adresa nr. 79 / 13.01.2023 ale Serviciului de Asistență, Elaborare și Execuție a Bugetelor Locale din cadrul Direcției Generale Regionale a Finanțelor Publice Timișoara, după cum urmează:

► cote defalcate din impozitul pe venit ( 04.02.01 )
 
    
            :     2.592,00 mii lei;

► sume alocate din cote defalcate din I.V. pt.echilib.B.L.( 04.02.04 )        :     1.084,00 mii lei;

► sume repartiz.din Fondul la dispoz.Consiliului Județean ( 04.02.05 )
:        477,00  mii lei;

► sume defalcate din TVA pentru finanțarea cheltuielilor descentralizate la nivelul comunelor, orașelor, municipiilor ( 11.02.02 )  :     1.614,00  mii lei  TOTAL, din care:

      ● finanțarea de bază a unit.de înv.preuniv.de stat cf. Legii educației nr. 1/2011:     266,00 mii lei;

      ● finanțarea drept.asist.pers.ai pers.cu hand.grav sau indemnizațiile lunare 
    :  1.081,00 mii lei;

      ● finanțarea stimulentului educațional – tichete sociale 


    :         3,00 mii lei;

      ● finanțarea drept. copiilor cu cerințe educaționale speciale în înv.de masă       :       95,00 mii lei;

      ● finanțarea burselor elevilor din invățământul de masă 


    :     169,00 mii lei.

► sume defalcate din TVA pentru drumuri ( 11.02.05 ) 


    :     188,00 mii lei.

Proiectul bugetului local pe anul 2023 al Comunei Jebel cuprinde situațiile detaliate ale veniturilor şi cheltuielilor și sunt prezentate în anexele.:

1. Buget local - sursa A – anexa nr. 1;
2. Bugetul institutiilor publice si activitatilor finantate integral sau partial din venituri proprii - sursa E – anexa nr. 2.

Bogdan Nicoleta Gabriela
